เป็นต่อ
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศแทน หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน (ปัจจุบันคือช่องวัน 31) ออกอากาศครั้งสุดท้ายวันที่ 13 มิถุนายน พ.ศ. 2556
The Sixth Sense สื่อรักสัมผัสหัวใจ
นิยายชุด The Sixth Sense สื่อรักสัมผัสหัวใจ ได้รับการสร้างเป็นละครโทรทัศน์โดยบริษัทชลลัมพี ออกอากาศทาง ช่อง 3 โดยรวมเป็นเรื่องเดียวแต่แบ่งเป็น 2 ซีซั่น (ซีซั่นแรก - ญาณสื่อรัก / เล่ห์บ่วงมนตรา / เปลวไฟในสายลม และซีซั่นสอง - กับดักรักลวง / มายาร้อยใจ) ออกอากาศทุกคืนวันศุกร์-อาทิตย์ เวลา 20:15 นาฬิกา เริ่มตอนแรกของภาคแรกวันเสาร์ที่ 1 กันยายน 2555 - วันอาทิตย์ที่ 14 ตุลาคม 2555 และเริ่มตอนแรกของซีซั่น 2 วันอาทิตย์ที่ 29 กันยายน 2556 - วันศุกร์ที่ 29 พฤศจิกายน 2556 และ ซีซั่น 1 เริ่มรีรันวันพุธที่ 21 พฤษภาคม 2557 - วันอังคารที่ 15 กรกฎาคม 2557 ออกอากาศทุกวันจันทร์-ศุกร์ เวลา 14:10 นาฬิกา